ഏറെക്കാലം ഗോസിപ്പ് കോളങ്ങളിൽ നിറഞ്ഞുനിന്ന ജോഡികളാണ് ഹിന്ദി താരങ്ങളായ സുശാന്ത് സിംഗും ക്രിതിയും . എന്നാൽ ഇവർ വേർപിരിയുന്നുവെന്നാണ് സിനിമാ മാധ്യമങ്ങൾ ഇപ്പോൾ റിപ്പോർട്ട് ചെയ്യുന്നത് . അങ്കിതയുമായുള്ള പ്രണയബന്ധം തകർന്നതിനു ശേഷമായിരുന്നു സുശാന്ത് ക്രിതിയുമായി അടുത്തത് . സുശാന്തും ക്രിതിയും തങ്ങളുടെ പ്രണയം ഇതുവരെ പരസ്യമായി തുറന്നുസമ്മതിച്ചിരുന്നില്ല . എന്നാൽ ഇവരുടെ അടുപ്പം ഗോസിപ്പ് കോളങ്ങളിൽ വന്നിരുന്നു . സുശാന്തും ക്രിതിയും വേർപിരിയുന്നതായിട്ടാണ് അവരോട് അടുത്തവൃത്തങ്ങൾ ഇപ്പോൾ പറയുന്നത് . ലുക്കാ ചുപ്പി എന്ന ചിത്രത്തിന്റെ തിരക്കിലുള്ള കൃതി ഫോൺ ഉപയോഗം കുറച്ചുവെന്നും സുശാന്തുമായുള്ള ബന്ധം ഉപേക്ഷിച്ചുവെന്നുമാണ് സിനിമ മാധ്യമങ്ങൾ റിപ്പോർട്ട് ചെയ്യുന്നത് . അതേസമയം കരിയറിൽ ശ്രദ്ധ കേന്ദ്രീകരിക്കാനാണ് സുശാന്തിന്റെ തീരുമാനമെന്നും റിപ്പോർട്ടിൽ പറയുന്നു .